Eelnõu

**NARVA LINNAVALITSUS**

# K O R R A L D U S

# Narvas

**Põhieelarve vahendite kasutamise lubamine**

1. **ASJAOLUD JA MENETLUSE KÄIK**

Vastavalt Narva Linnavolikogu 29.01.2015 otsusele nr 10 „Narva ametiasutuste struktuuri ja teenistuskohtade koosseisude kinnitamine“ ühendatakse ja muudetakse Narva linna Sotsiaalabiameti ning Narva Linnavalitsuse Linnaarstiteenistuse struktuurid ja antakse Narva Linnavalitsuse Linnaarstiteenistuse Põhimääruse (Narva Linnavolikogu 14.06.2000 määrus nr 31) § 2 nimetatud ülesanded üle Narva linna Sotsiaalabiametile.

Kuna linnaarsti (endise linnaarstiteenistuse) ülesannete täitmiseks ettenähtud eelarvelised vahendid on kuni linnavolikogu sellesisulise otsuseni Narva Linnakantselei eelarves, palub Narva linna Sotsiaalabiamet luba linnaarsti ülesannete täitmisega seotud kulusid katta kogusummas 23 020 eurot Narva linna Sotsiaalabiameti eelarveliste vahendite arvelt kuni vastavate eelarveliste vahendite üleandmiseni Narva Linnakantselei eelarvest Narva linna Sotsiaalabiameti eelarvesse. Taotletav summa 23 020 eurot on arvutatud perioodil 01.03.-01.05.2015 tekkinud kulude katmiseks.

**2. ÕIGUSLIKUD ALUSED**

Kohaliku omavalitsuse korralduse seaduse § 30 lõike 1 punkti 3 kohaselt lahendab ja korraldab linnavalitsus kohaliku elu küsimusi, mis ei kuulu volikogu pädevusse.

**3. OTSUS**

3.1. Lubada Narva linna Sotsiaalabiametil kasutada põhieelarve vahendeid summas 23 020 eurot linnaarsti ülesannete täitmisega seotud kulude maksmiseks kogusummas 23 020 eurot kuni vastavate eelarveliste vahendite üleandmiseni Narva Linnakantselei eelarvest Narva linna Sotsiaalabiameti eelarvesse.

3.2. Taastada ameti vastavad eelarvelised vahendid pärast vastavate eelarveliste vahendite üleandmist Narva Linnakantselei eelarvest Narva linna Sotsiaalabiameti eelarvesse.

**4. RAKENDUSSÄTTED**

4.1. Korraldus jõustub seadusega sätestatud korras.

4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemist.

Eduard East Ants Liimets

Linnapea Linnasekretär